ANEXA la HCL

 nr. 87/ 2025

**R E G U L A M E N T**

 **privind instituirea și administrarea taxei de salubrizare pentru utilizatorii persoane fizice beneficiari ai serviciului de salubrizare din Municipiul Câmpulung Moldovenesc**

**Capitolul I**

**Dispoziții generale**

Articolul 1 – Cadru general

1. Contractul de delegare a gestiunii activității de colectare și transport a deșeurilor municipale, inclusiv operarea stațiilor de transfer și a centrelor de colectare cu aport voluntar în judetul Suceava, Lot 4 - Zona Câmpulung Moldovenesc - Vatra Dornei - Pojorâta, părțile convin de comun acord să stabilească, în condițiile legii, taxe speciale în sarcina beneficiarilor acestor servicii.
2. Instituirea taxei de salubrizare ca mecanism de finanțare a gestiunii activității de colectare și transport a deșeurilor municipale, inclusiv operarea stațiilor de transfer și a centrelor de colectare cu aport voluntar în judetul Suceava, Lot 4 - Zona Câmpulung Moldovenesc - Vatra Dornei - Pojorâta.
3. Prezentul regulament își va produce efectele de la data de 02.06.2025, dată notificată prin Ordinul de Începere nr. 522 din 28.05.2025 emis de ADIGD Suceava către Asocierea ”S.C. Fritehnic S.R.L.-S.C. Con Bucovina S.A. prin lider S.C. Fritehnic S.R.L. pentru Lotul 4 – Câmpulung Moldovenesc-Vatra Dornei-Pojorâta.
4. Metodologia de calcul, instituire și administrare a taxei de salubrizare are la bază următorul cadru legal:

- Legea nr. 273/2006 privind finanțele publice locale, cu modificările și completările ulterioare,

- Legea nr. 227/2015 privind Codul Fiscal, cu modificările și completările ulterioare,

- Legea nr. 207/2015 privind Codul de Procedură Fiscală, cu modificările și completările ulterioare,

- Legea nr. 101/2006 a serviciului de salubrizare a localităților, cu modificările și completările ulteriare, republicată,

- Legea nr. 51/2006 a serviciilor comunitare de utilitati publice, cu modificarile si completarile ulterioare,

 -Ordonanța de urgență nr. 133 din 29 septembrie 2022 pentru modificarea și completarea Ordonanței de urgență a Guvernului nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006,

- Ordinul președintelui A.N.R.S.C. cu nr. 640/2022 privind aprobarea Normelor metodologice de stabilire, ajustare sau modificare a tarifelor,

- Legea nr. 249/2015 privind modalitatea de gestionare a ambalajelor și a deșeurilor de ambalaje cu modificările și completările ulterioare (cu modificările prevăzute în OUG 74/2018),

- OUG nr. 196/2005 actualizată, privind Fondul pentru mediu, cu modificările și actualizările ulterioare (cu modificările prevăzute în OUG 74/2018),

- Ordinul nr. 2413/2016 privind modificarea Ordinului ministrului mediului și gospodăririi apelor nr.578/2006 pentru aprobarea Metodoligiei de calcul al contribuțiilor și taxelor datorate la Fondul de mediu,

- OUG nr. 92/2021 privind regimul deșeurilor, republicată, cu modificările și completările ulterioare.

- Ordinul privind aprobarea Regulamentului-cadru al serviciului de salubrizare a localităților 97/26.02.2025

Articolul 2 - Definiții

În sensul prezentului Regulament, termenii și noțiunile utilizate se definesc după cum urmează:

a) Declarația de impunere a taxei de salubrizare - înscris pe proprie răspundere efectuată de utilizator, respectiv de către proprietarul unui imobil care este simultan și contribuabil fiscal sau de către împuternicitul ori împuterniciții acestuia. Declarația de impunere conține elementele de ordin cantitativ și descriptiv pe baza cărora se va institui taxa de salubrizare de către autoritatea publică locală. Declarația de impunere se rectifică ori de câte ori apar modificări ale elementelor de ordin cantitativ și descriptiv;

b) Deținător de deșeuri - producătorul deșeurilor sau persoana fizică sau juridică care se află în posesia acestora;

c) Imobil - construcție cu destinație rezidențială, nerezidențială sau mixtă (În categoria clădirilor nerezidențiale sau mixte sunt incluse construcțiile destinate activităților/serviciilor comerciale, industriale, desfășurate de profesiile liberale, de instituțiile publice, lăcașele de cult etc.), identificată printr-o adresă poștală. Terenul unde se solicită amplasarea de recipiente de colectare a deșeurilor va fi asimilat unui imobil.

d) Utilizarea permanentă, temporară sau intermitentă a unui imobil presupune necondiționat colectarea de deșeuri municipale;

e) Recipientele de colectare a deșeurilor - pubele sau containere de volum și caracteristici funcționale destinate colectării separate a fracțiilor de deșeuri menajere și similare. Acestea sunt puse la dispoziția utilizatorilor prin intermediul operatorului de salubrizare, conform unor reguli de alocare prevăzute în prezentul regulament. Recipientele de colectare sunt validate privind folosința lor de către utilizatori, conform regulilor stabilite în prezentul regulament și sunt atribuite unui anumit loc de consum. Aceste se împart în:

1. recipiente exclusive – alocate spre folosință unui singur utilizator;

2. recipiente partajate (comune – de ex. ecoinsule digitalizate) – alocate spre folosință mai multor utilizatori;

Colectarea în containere şi recipiente a deşeurilor menajere şi similare se realizează astfel:

a) deşeurile reziduale se colectează în recipiente de culoare gri/negru şi sunt de tip:

1. resturi de carne şi peşte, gătite sau proaspete;

2. resturi de produse lactate (lapte, smântână, brânză, iaurt, unt, frişcă);

3. ouă întregi;

4. grăsimi animale şi uleiuri vegetale (în cazul în care nu se colectează separat);

5. excremente ale animalelor de companie;

6. scutece/tampoane;

7. cenuşă de la sobe (dacă se ard şi cărbuni);

8. resturi vegetale din curte tratate cu pesticide;

9. lemn tratat sau vopsit;

10. conţinutul sacului de la aspirator;

11. mucuri de ţigări;

12. veselă din porţelan/sticlă spartă, geamuri sparte.

b) deşeurile reciclabile de tip hârtie şi carton, curate şi mărunţite, se colectează în recipiente de culoare albastră;

c) deşeurile reciclabile din material de tip plastic şi metal se colectează în recipiente de culoare galbenă;

d) deşeurile reciclabile din material de tip sticlă se colectează în recipiente de culoare verde/albă, nefiind permis amestecul sticlei cu deşeuri din materiale de tip porţelan/ceramică.

f) Taxa de salubrizare - taxă impusă tuturor proprietarilor de imobile – utilizatori ai serviciului de salubrizare, calculată pe baza atributelor de salubrizare declarate, în conformitate cu prezentul regulament. Conform art. 55 alin. (1) din Legea serviciului de salubrizare a localităților nr. 101/2006, republicată, cu modificările și completările ulterioare, taxa de salubrizare poate fi ajustată sau modificată oricând pe parcursul anului;

g) UAT – unitate administrative teritorială;

h) Utilizator - persoană fizică care colectează separat deșeurile generate (menajere ori similare), responsabilă din punct de vedere fiscal, beneficiară în mod individual sau colectiv a unui set de recipiente de colectare autorizate în SMIDS;

i) Utilizator casnic – persoanele fizice care dețin în proprietate imobile cu destinația de locuință;

**Capitolul II**

 **Modalități de stabilire a taxei speciale de salubritate**

Articolul 3 – Condiții Generale

Pe teritoriul administrativ al Municipiului Câmpulung Moldovenesc, se instituie taxa de salubrizare pentru susținerea, din veniturile realizate prin aplicarea ei și prin utilizarea integrală a acestora, a următoarelor activități ale serviciului de salubrizare:

1. colectarea separată și transportul separat al deșeurilor municipale și al deșeurilor similare (provenind din activități comerciale din industrie și instituții), inclusiv fracții, colectate separat, fără a aduce atingere fluxului de deșeuri de echipamente electrice și electronice, baterii și acumulatori; sunt incluse aici și deșeurile periculoase, menajere și deșeurile voluminoase colectate în cadrul campaniilor de colectare;
2. cooperarea/administrarea stațiilor de transfer zonale pentru deșeurile municipale și deșeurile similare;
3. dezvoltarea infrastructurii tehnico-edilitare aferente serviciului de salubrizare.

Articolul 4 – Taxa de salubrizare

(1) Taxa de salubrizare se plătește de către beneficiarii serviciului public de salubrizare, proprietarii imobilelor, personae fizice, după caz persoane juridice (pentru imobilele cu destinație de locuință închiriate/date în folosință/etc, utilizatorilor persoane fizice), situate pe raza Municipiului Câmpulung Moldovenesc, pentru toate activitățile de salubrizare menționate la Articolul 3.

(2) Prin excepție de la alin.(1), în cazul imobilelor proprietate de stat/UAT, beneficiarul serviciului este chiriașul/concesionarul/locatorul/administratorul final.

(3) Valoarea taxei se stabilește anual și se aprobă prin hotărâre a Consiliului Local al Municipiului Câmpulung Moldovenesc, până la data de 31 decembrie a anului curent pentru anul fiscal următor, cu excepția anului 2025, anul implementării taxei de salubrizare.

(4) Taxa de salubrizare poate fi ajustată sau modificată oricând pe parcursul anului.

(5) Identificarea și impunerea utilizatorilor care nu depun declarații fiscale și care beneficiază de serviciul public de salubrizare se face de către Compartimentul administrare creanțe fiscale în colaborare cu Compartimentul protecția mediului din cadrul Direcției Poliția Locală.

(6) Urmărirea și încasarea taxei de salubrizare se face de către Compartimentul executare silită din cadrul Direcției Economice.

**DECLARAȚIA DE IMPUNERE**

Articolul 5 – Declarația de impunere (generalități)

(1) În vederea calculării taxei de salubrizare, proprietarii imobilelor cu destinația de locuință persoane fizice, după caz persoane juridice, au obligația depunerii:

a) Declarației de impunere, dată pe propria răspundere, conform Anexei nr. 1 la prezentul regulament, în cazul în care nu a fost depusă nici o declarație începând cu anul 2025, precum și în cazul achiziționării unui imobil;

b) Declarația rectificativă, conform Anexelor la prezentul regulament, în cazul în care au apărut modificări în componența persoanelor care locuiesc în imobil și pentru care a fost stabilită anterior taxa specială de salubrizare față de precedenta declarație, sau în cazul în care au apărut modificări în structura organizatorică a entității.

(2) Până la depunerea Declarației de impunere – ce trebuie dată în termen de maxim 30 zile de la data instituirii taxei, în vederea calculării sumelor de plată pentru activitatea de salubrizare, proprietarii imobilelor cu destinație de locuință, persoanele fizice vor plăti sumele aferente serviciilor de salubrizare pentru numărul de persoane aflate în același spațiu de locuit conform verificărilor reprezentanților primăriei (la asociațiile de proprietari, evidența populației, etc).

(3) În cazul în care nu intervin modificări în ceea ce privește numărul de persoane declarate sau modificări pe parcursul desfășurării activității, nu este necesară depunerea de noi declarații.

(4) Declarațiile de impunere se depun în termen de 30 de zile de la dobândirea proprietății sau a modificării bazei de taxare.

(5) Pentru anul 2025, depunerea declarațiilor de impunere de către proprietari se va efectua până la data de 31.10.2025.

Articolul 6 – Declarația de impunere (specificații)

(1) Proprietari de imobile cu destinația de locuință de pe teritoriul administrativ al Municipiului Câmpulung Moldovenesc, au obligația depunerii declarației pentru stabilirea cuantumului taxei de salubrizare, conform Anexei nr. 1 (persoane fizice/juridice după caz). Declarația se depune pentru fiecare unitate locativă deținută, fie că este locuită de proprietar, fie că este închiriată altor persoane fizice.

(2) În cazul imobilelor al căror proprietar a decedat, declarat decedat sau dispărut, declarația de impunere poate fi depusă de oricare dintre succesori, chiar dacă succesiunea nu a fost dezbătută.

(3) În cazul imobilelor proprietatea persoanelor fizice, ce sunt utilizate pentru desfășurarea de profesii liberale (cabinete de avocatură, birouri de expertiză, birouri notariale, birourile executorilor judecătorești, cabinet medicale, etc.), obligația de a depune declarația și obligația de a achita taxa revine proprietarului imobilului, taxa de salubrizare fiind stabilită în funcție de numărul de persoane care îșî desfășoară activitatea în aceste spații. Persoanele care desfășoară profesii liberale sunt asimilate utilizatorilor casnici.

(4) Dezvoltatorii imobiliari, care dețin în proprietate imobile rezidențiale construite cu scopul vânzării, și care nu sunt utilizate, nu vor depune declarații de impunere, și nu vor datora taxă.

(5) În cazul imobilelor proprietate a persoanelor fizice care sunt închiriate, concesionate, date în administrare, folosință persoanelor juridice, PFA-urilor, II-urilor sau IF- urilor, cu punct de lucru declarat, obligația de a declara existența persoanelor juridice, respectiv a PFA-urilor, II-urilor sau IF-urilor, în imobilul aflat în proprietate, revine proprietarilor de imobile. Se va depune Declarația pe proprie răspundere pentru fiecare imobil.

(6) În cazul imobilelor proprietate de stat/UAT, concesionate, închiriate, date în administrare ori în folosință, după caz, oricăror entități, obligația de a declara și achita taxa de salubrizare revine concesionarilor, locatarilor, titularilor dreptului de administrare sau de folosință, după caz. În cazul în care persoanele de drept public concesionari, locatari, titulari ai dreptului de administrare sau de folosință transmit ulterior altor persoane dreptul de concesiune, închiriere, administrare sau folosință a clădirii, prima entitate care nu este de drept public care a primit dreptul de concesiune, închiriere, administrare sau folosință are obligația de a declara și achita taxa de salubrizare.

(7) În cazul imobilelor deținute în proprietate de către persoane juridice cu destinația de locuință care sunt închiriate/în folosința persoanelor fizice, obligația de a depune declarația și de a achita taxa de salubrizare revine proprietarului imobilului. Se va depune declarația prevăzută în anexa nr.1 la prezentul regulament pentru fiecare imobil deținut.

(8) Pentru imobilele care nu sunt locuite, obligația de a declara revine proprietarului. Declarația de impunere se depune pentru fiecare unitate locativă deținută - Anexa 1, însoțită de documente judstificative care certifică faptul că imobilul nu este locuit.

(9) Ca urmare a depunerii declarației, beneficiarii serviciului, conform art. 2, vor primi decizia de impunere în care se va specifica valoarea taxei de salubrizare datorată pentru anul în curs. Cuantumul taxei de salubrizare se va publica la sediul primăriei Municipiului Câmpulung Moldovenesc, pe site-ul acesteia și/sau în mass-media locală.

(10) În cazul neprimirii deciziei de impunere obligația de plată subzistă, taxa specială de salubrizare va fi legal determinată, utilizatorii casnici având obligația de a consulta site-ul/avizierul primăriei Municipiului Câmpulung Moldovenesc.

(11) Declarațiile pentru stabilirea cuantumului taxei de salubrizare pot fi modificate, la cerere, pe parcursul anului, prin depunerea unor declarații rectificative, prin bifarea corespunzătoare a Declarațiilor 1-4, după caz.

(12) Declarațiile rectificative se depun în termen de 30 de zile de la data apariției oricărei modificări a datelor declarației inițiale, urmând ca modificarea taxei de salubrizare să opereze începând cu data de întâi a lunii următoare intervenirii modificărilor, atestate cu documente justificative. În cazul în care nu se prezintă documente justificative modificarea taxei de salubrizare va opera începând cu data de întâi a lunii următoare depunerii declarației rectificative.

(13) În caz de deces a proprietarului imobilului, pe baza certificatului de deces prezentat de către orice persoană interesată, taxa specială de salubrizare se va recalcula începând cu data de întâi a lunii următoare intervenirii decesului.

(14) Excepție fac posturile trafo, unde nu se depune declarație și nu se datorează taxă specială de salubrizare.

Articolul 7 – Reglementări

(1) În cazul nedepunerii Declarației pentru stabilirea cuantumului taxei de salubrizare, obligația de plată pentru utilizatorii persoane fizice, va fi stabilită din oficiu de către UAT, în termen de cel mult 30 de zile de la depășirea termenului de depunere a declarației de impunere, prin înregistrarea din oficiu a taxei aferente persoanelor fizice cu majorare de 200%.. Taxa stabilită din oficiu se va menține până la data de întâi a lunii următoare depunerii declarației de impunere.

(2) Stabilirea din oficiu a taxei de salubrizare se face prin emiterea unor decizii de impunere în condițiile Codului de Procedură Fiscală.

(3) Obligația de a depune declarația revine proprietarului, dar poate fi depusă și de către un alt membru major al familiei, pentru fiecare unitate locativă deținută locuită sau nelocuită (Anexa 1).

(4) Taxa de salubrizare se va datora începând cu data de întâi a lunii următoare depunerii declarației.

**Capitolul III – Termene de plată a taxei de salubrizare**

Articolul 8 – Termene și modalități

1. Taxa de salubrizare pentru persoane casnice se datorează anual cu termen de plată lunar și se achită până în ultima zi a lunii în curs.

(2) Pentru perioada rămasă din anul 2025, taxa de salubrizare pentru persoane casnice se achită astfel:

- pentru lunile iunie, iulie, august, septembrie și octombrie se achită până la data de 31.10.2025;

- pentru restul lunilor rămase din anul 2025, taxa de salubrizare se achită lunar, conform prevederilor alin.(1).

(3) În cazul în care intrarea în vigoare a taxei sau dobândirea clădirii se produce între termenele de plată precizate mai sus, termenul de plată a taxei este termenul imediat următor, pentru întreaga perioada cuprinsă între momentul intrării în vigoare a taxei sau dobândirii clădirii și sfârșitul anului.

(4) Utilizatorii casnici care au dobândit/finalizat imobile, au obligația depunerii declarației în termen de 30 de zile de la data dobândirii/finalizării și datorează taxa de salubrizare începând cu data de întâi a lunii care urmează lunii în care au dobândit/finalizat imobilul.

(5) Taxa se calculează/datorează proporțional cu numărul lunilor rămase din anul în curs.

(6) Neplata taxei la termenele stabilite, respectiv întârzierea la plată atrage după sine calculul și plata majorărilor de întârziere în conformitate cu legislația fiscală incidentă.

(7) Taxă de salubrizare plătită în plus se compensează sau se restituie, după caz, în conformitate cu legislația fiscală incidentă.

(8) Pentru recuperarea sumelor datorate cu titlu de taxă de salubrizare se aplică măsurile de urmărire și executare silită în conformitate cu legislația fiscală incidentă.

Articolul 9 - Reglementări

(1) Cetățenii care lipsesc din localitate cel puțin 90 de zile consecutive dintr-un an calendaristic li se va recalcula taxa de salubrizare datorată, dacă probează acest fapt cu documente justificative. Pentru elevii/sutudenții care dețin viză de flotant sau alte documente justificative emise de instituția de învățământ, perioada pentru care nu datorează taxă de salubrizare este perioada reprezentată de anul școlar, respectiv anul universitar. Pentru persoanele care locuiesc în străinatate perioada pentru care nu datorează taxă de salubrizare este perioada pentru care dețin dovada reședinței în altă țară, dețin contracte de muncă în străinătate sau dețin alte documente justificative în acest sens.

(2) În cazuri de deces/înstrăinare a imobilului, taxa de salubrizare va fi sistată sau valoarea ei va fi modificată, începând cu data de întâi a lunii următoare producerii schimbărilor care au determinat recalcularea obligației fiscale.

(3) În cazurile de deces, depunerea acestor documente justificative, precum și întocmirea și depunerea Declarației rectificative, poate fi făcută de către un alt membru al familiei, și în perioada premergătoare finalizării procedurilor legale succesorale pentru imobilul respectiv. În toate celelalte cazuri aceste demersuri vor fi făcute de către proprietarul bunului înstrăinat.

(4) În cazul imobilelor cu destinația de locuință, locuite de un număr mare de persoane care sunt rude ( bunici, părinți, copii, nepoți, etc), taxa de salubritate este datorată de un număr maxim de 6 persoane/familie, iar declarația de impunere va fi însoțită de documente justificative.

**Capitolul IV – Facilități privind plata taxei de salubrizare**

Articolul 10 – Scutiri

1. Sunt scutite de la plata taxei de salubrizare următoarele categorii de persoane fizice:
2. Veteranii de război și văduvele necăsătorite ale veteranilor de război;
3. Persoanele cu handicap grav și grav cu însoțitor.

**Capitolul V - Dispoziții**

Articolul 11 – Dispoziții

(1) Anexele 1 - 2 fac parte integrantă din prezentul regulament.

(2) Cuantumul taxelor se stabilește anual pentru persoanele fizice. Aceste taxe se pot ajusta sau modifica oricând pe parcursul anului, iar veniturile obținute din acestea se utilizează integral pentru acoperirea cheltuielilor efectuate pentru înființarea serviciului public de salubrizare de interes local, precum și pentru finanțarea cheltuielilor curente de întreținere și funcționare ale acestui serviciu.

(3) Taxele de salubrizare se fac venit la bugetul local și se încasează numai de la persoanele fizice, după caz persoane juridice, care beneficiază de serviciul public de salubrizare și închiriază/dau în folosință persoanelor fizice/etc, imobile cu destinație de locuință.

Articolul 12 - Prevedere

(1) Colectarea, transportul și eliminarea deșeurilor provenite de la utilizatorii casnici, generate de activități de amenajare și/sau reabilitare interioară a spatiilor aflate în proprietatea lor, a deșeurilor voluminoase, a deșeurilor verzi vor fi făcute în cadrul Campaniilor organizate pe parcursul anului și/sau la puncte de colectare temporare/permanente definite de către UAT. În cazul în care generatorul nu dorește să aștepte până la campania de colectare aferentă are obligația să transporte deșeul provenit corespunzător la un centru de depozitare temporară pus la dispoziție de către UAT Câmpulung Moldovenesc sau prin parteneriate cu reciclatori finali.

(2) Colectarea, transportul și eliminarea deșeurilor provenite de la evenimente speciale vor fi realizate în baza unei declarații inițiale și rectificate de către generatorii de deșeuri, la taxele aprobate și va fi emis decizia de impunere de către serviciul impozite și taxe. În cazul organizatorului care se află pe teritoriul UAT-ului cu sediul/punct de lucru, impunerea taxei se va face prin regularizare anuală, iar pentru alte entități se va face după terminarea evenimentului.

**Capitolul VI Procedura de plată a taxei speciale de salubrizare pentru persoanele fizice**

Articolul 13Taxa specială de salubrizare se poate achita:

1. **In numerar la caseria Municipiului** Câmpulung Moldovenesc,situată în Str. 22 Decembrie, nr. 2, Câmpulung Moldovenesc, Suceava.
2. **Mandate postale -** Datele codurilor IBAN ale conturilor de Trezorerie se gasesc pe site-ul institutiei  <http://www.campulungmoldovenesc.ro>,
3. **Plata on-line – se poate efectua prin urmatoarele modalitati:**
* **prin intermediul pagini web** [www.ghiseul.ro](http://www.ghiseul.ro)**:**
* plata fără autentificare – se alege opţiunea “Plata fără autentificare”;
* plata cu autentificare – se alege opţiunea “Plăţi cu autentificare” în cazul în care deţineti un cont de acces pentru Sistemul National de Electronic de Plata online cu cardul bancar (SNEP), prin aceasta modalitate se pot plăti numai Venituri existente la rolul nominal unic al contribuabilului.
* Pentru plăţile efectuate prin intermediu www.ghiseul.ro nu se percepe comision plătitorului, comisionul este plătit de beneficiarul plaţii.
* **Servicii electronice** – disponibil pe site-ul institutiei  <http://www.campulungmoldovenesc.ro>

**Capitolul VII - Sancțiuni**

Articolul 14 Sancțiuni

**13.1** Neselectarea deșeurilor produse, așa cum sunt acestea clasificate în cadrul art. 2 din prezentul regulament, constituie contravenție și se sanctionează cu amendă cuprinsă între 1.000 lei şi 1.500 lei.

**13.2**  Nedepunerea declaratiei de impunere/rectificative precum si depunerea acestora peste termen de către persoane fizice, constituie contravenţie si se sanctionează cu amendă cuprinsă între 800 lei şi 1.500 lei.

**13**.**3** Constatarea contravenţiilor şi aplicarea sancţiunilor se fac de către persoanele împuternicite din cadrul autorităţilor administraţiei publice locale şi de reprezentanţii Direcției Poliţia Locală.

**13.4** Dispoziţiile referitoare la contravenţii prevăzute în prezentul regulament se completează cu prevederile O.G. nr. 2/2001, aprobată cu modificările şi completările ulterioare.

**13.5** Stabilirea taxei de salubrizare în baza declarațiilor se va face sub rezerva verificării ulterioare. În cazul declarării unor date eronate sau false privind numărul de persoane sau a altor informații necesare calculării taxei, obligația de plată se va stabili retroactiv, începând cu data la care taxa a fost datorată, pe baza datelor furnizate de asociațiile de proprietari, de Serviciul public comunitar local de evidență a persoanelor Câmpulung Moldovenesc sau orice alte instituții deținătoare de informații. Declararea unor informații neconforme cu realitatea, atrage răspunderea contravențională sau penală după caz.

**13.6.** Neplata taxei la termenele stabilite, respectiv întârzierea la plată, atrage după sine calculul și plata majorărilor de întârziere, precum și aplicarea măsurilor de executare silită prevăzute de legislația în vigoare.

**Capitolul VIII – Anexe**

|  |  |
| --- | --- |
|  **Preşedinte de ședință** | **Secretar general,****Erhan Rodica** |

 ANEXA NR.1 la Regulament

 **DECLARAȚIE DE IMPUNERE**

**pentru stabilirea taxei speciale de salubrizare depusă pentru anul 20....**

 Inițială Rectificativă(data modificării\_\_\_\_\_\_\_\_\_\_\_)

 Contribuabil (persoană fizică/juridică)……………………………………………………………,

 CNP /CUI/CIF........……......…..................., B.I./C.I./A.I. serie …... nr. …………….., judeţ .................. loc. ........................... cod poştal ....................... sector ...., str. ....................................................... nr. ....., bloc ...., scara ..., etaj ..., ap ...., tel. ..................................... fax .............................., adresă de e-mail ……………………………., telefon ................................................. . , reprezentat prin ………………… în calitate de ……………………………………………………..

|  |  |
| --- | --- |
| Adresa imobilului cu destinație **rezidențială**  | Municipiul Câmpulung Moldovenesc, Strada....................................................................., nr. ............, bloc ..........., sc. ..........., etaj ............., ap. ..........., județ Suceava |
|  locuit |  nelocuit  |
| Nr. de persoane care locuiesc efectiv la adresa înscrisă mai sus  | Nivelul taxei datorate/lună (lei/persoană)  | Total taxă datorată pe an(lei)  |
| (1)  | (2)  | (3) = (1) x (2) x nr. de luni\*  |
|   |   |   |
| Adresa imobilului cu destinație **mixtă**  | Municipiul Câmpulung Moldovenesc, Strada ....................................................................., nr. ............, bloc ..........., sc. ..........., etaj ............., ap. ..........., județ Suceava |
| suprafața rezidențială(m²)  |   |
|   |  |  locuită  |  |  nelocuită  |
| Nr. de persoane care locuiesc efectiv la adresa înscrisă mai sus  | Nivelul taxei datorate/lună (lei/persoană)  | Total taxă datorată pe an(lei)  |
| (1)  | (2)  | (3) = (1) x (2) x nr. de luni\*  |
|   |   |   |
| suprafața nerezidențială(m²)  |   |
|   |  |  utilizată  |  |  neutilizată  |
| operatorul economic care utilizează imobilul  |   |

|  |  |
| --- | --- |
| CUI/CIF-ul operatorului care utilizează imobilul |  |

|  |  |
| --- | --- |
| Adresa imobilului cu destinație **nerezidențială**  | Municipiul Câmpulung Moldovenesc , Strada ....................................................................., nr. ............, bloc ..........., sc. ..........., etaj ............., ap. ..........., județ Suceava |
|   |  |  utilizat  |  |  neutilizat  |
| Operatorul economic care utilizează imobilul  |   |
| CUI/CIF-ul operatorului care utilizează imobilul |  |

|  |
| --- |
|  Contribuabil \_\_\_\_\_\_\_\_\_\_\_\_\_\_\_\_\_\_\_\_\_ Direcția Economică\_\_\_\_\_\_\_\_\_\_\_\_\_\_\_\_\_\_\_\_  (nume, prenume, semnătură) (nume, prenume, semnătură)  Data \_\_\_\_\_/\_\_\_\_\_/\_\_\_\_\_  Calitate \_\_\_\_\_\_\_\_\_\_\_\_\_\_\_\_\_\_ \*Contribuabilul completează două exemplare pe care le depune la sediul organului fiscal. \*Se va completa pentru fiecare imobil în parte deținut.  |

Am primit un exemplar al declarației de impunere care este asimilată deciziei de impunere sub rezerva verificării ulterioare, Nume și prenume ……………………….,...................................................

 Calitate..............................................

 CNP ………........…………………..

 B.I./A.I./C.I. serie …..... nr.... ……...

Sub sancțiunile aplicate faptei de fals în acte publice, declar că:

1. datele înscrise în prezentul formular, precum și orice documente anexate depuse de mine sunt corecte și complete, conforme cu realitatea;
2. în cazul în care intervin modificări privind situația juridică a contribuabilului ori a bunului impozabil/taxabil, mă oblig să depun o nouă declarație fiscală care să reflecte realitatea în termen de 30 de zile de la data apariției situației respective.

În conformitate cu prevederile Legii nr. 227/2015 privind Codul Fiscal, cu modificările şi completările ulterioare, a Legii nr. 207/2015 privind Codul de procedură fiscală,cu modificările şi completările ulterioare și prevederile HCL nr.87/2025 s-au stabilit obligațiile de plată faţă de bugetul local al Municipiului Câmpulung Moldovenesc.

Pentru neachitarea taxei speciale de salubrizare până la data de 1 a lunii următoare, contribuabilii datorează organului fiscal local, începând cu ziua următoare scadenței, accesorii în cuantum de 1% pe lună sau fracție de lună de întârziere până la data plăţii.

Accesoriile reprezintă creanțe fiscale de plată în sarcina contribuabilului. Prezentul titlu de creanţă devine titlu executoriu în condiţiile legii.

Am luat la cunoștință ca informațiile din prezenta cerere vor fi prelucrate conform Regulamentului European nr. 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.

 Semnătură contribuabil,

 Data \_\_\_\_\_/\_\_\_\_\_/\_\_\_\_\_

 ANEXA NR.2

 la Regulament

**D E C L A R A Ț I E**

**pentru scoaterea din evidență a taxei de salubrizare**

 Subsemnatul Contribuabil (PF)/ Împuternicit(PJ) ....................................................................,

legitimat prin B.I/C.I./A.I.. serie ...... nr. ......................... CNP ........................................, județ ................, loc. ................................, cod poștal ........................., sector ......., str. ..............................................., nr. .......... bl. ......., scara ....., ap. ..........., tel. ...................... adresă de e-mail ...........................;

Subscrisa .........................................................., cu sediul în ROMÂNIA/........................, județul ................................., municipiul/orașul/comuna ............................................................., satul/sectorul ........................................., str. ................................................................................. nr. ......, bl. ......, sc. ......., et. ......, ap ......, identificat prin C.I.F .................................................., tel./fax ..............................., e-mail .................…………,

solicit pentru imobilul cu destinație rezidențială/ nerezidențială/ mixtă situat în Municipiul Câmpulung Moldovenesc, Str. ............................................, nr. ........, bl. ........, sc. ......., ap. .........., jud. Suceava scoaterea taxei de salubrizare din evidența fiscală a Compartimentului de specialitate, începând cu data de ................................, ca efect al:

 înstrăinării/ încetării contractului de leasing înainte de scadență/ deces/ (altele)

........................................................., începând cu data de …………..…….., dovedind aceasta prin: actul .................../...………...........…/, anexatla prezenta.

 Noul proprietar:.............................................................. județul/sectorul ...........................

localitatea .................…..……., str. ............................................, nr. ……..., bl.….., sc. ….., ap. ......

 Anexez următoarele documente:

......................................................................................................................................................................

......................................................................................................................................................................

……………………………………………………………………………………………………………...

………………………………………………………………………………………………………………

………………………………………………………………………………………………………………

Am luat la cunoștință ca informațiile din prezenta cerere vor fi prelucrate conform Regulamentului European nr. 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.

.......................................

(nume, prenume, calitate, semnătură)